ddrg/super_eurlex huggingface dataset:
Úradný vestník L 150 , 06/06/2001 S. 0037 - 0037



Nariadenie Rady (ES) č. 1098/2001 z 5. júna 2001 o zmene a doplnení nariadenia (EHS) č. 3149/92, ustanovujúce podrobné pravidlá pre dodávku potravín z intervenčných skladov v prospech najzanedbanejších osôb v spoločenstve KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 3730/87 z 10. decembra 1987 ustanovujúce všeobecné pravidlá pre dodávku potravín z intervenčných zásob v prospech určených organizácií na distribúciu pre najzanedbanejšie osoby v spoločenstve [1], zmenené a doplnené nariadením (ES) č. 2535/95 [2], najmä na článok 6, keďže: (1) podľa článku 3 nariadenia Komisie (EHS) č. 3149/92 [3], naposledy zmeneného a doplneného nariadením (ES) č. 2760/1999 [4], uplatňovanie ročného distribučného plánu, ako je definované v článku 2 ods. 1 uvedeného nariadenia, prebieha od 1. októbra do 30. septembra nasledujúceho roka. Vzhľadom na skúsenosti a s ohľadom na osobitné požiadavky na distribúciu príjemcom opatrenia najzanedbanejším osobám v spoločenstve je potrebné dovoliť, aby distribúcia charitatívnym organizáciám pokračovala do 31. októbra roku realizácie. Toto tiež umožní skrátiť prechodné štádium medzi realizáciou dvoch po sebe nasledujúcich plánov. (2) Opatrenia ustanovené v tomto nariadení sú v súlade so stanoviskami príslušných riadiacich výborov, PRIJALA TOTO NARIADENIE: Článok 1 Článok 3 ods. 1 nariadenia (EHS) č. 3149/92 sa nahrádza takto: "1. Realizácia plánu prebieha od 1. októbra do 30. septembra nasledujúceho roka. Distribúcia charitatívnym organizáciám však môže pokračovať do 31. októbra roku realizácie." Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 5. júna 2001 Za Komisiu Franz Fischler člen Komisie [1] Ú. v. ES L 352, 15.12.1987, s. 1. [2] Ú. v. ES L 260, 31.10.1995, s. 3. [3] Ú. v. ES L 313, 30.10.1992, s. 50. [4] Ú. v. ES L 331, 23.12.1999, s. 55 --------------------------------------------------
Úradný vestník L 271 , 12/10/2001 S. 0005 - 0005



Nariadenie Rady (ES) č. 1987/2001 z 8. októbra 2001, ktorým sa mení a dopĺňa nariadenie (ES) č. 3072/95 o spoločnej organizácii trhu s ryžou RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 37, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže: (1) Posledný pododsek článku 6 (3) nariadenia Rady (ES) č. 3072/95 z 22. decembra 1995 o spoločnej organizácii trhu s ryžou [4] stanovuje, že kompenzačné platby sa majú uhradiť medzi 16. októbrom a 31. decembrom po začiatku bežného hospodárskeho roka. (2) Článok 8 (1) nariadenia Rady (ES) č. 1251/1999 zo 17. mája 1999, ktorým sa vytvára systém podpôr pre pestovateľov určitých plodín pestovaných na ornej pôde [5], stanovuje, že platby sa majú uhradiť medzi 16. novembrom a 31. januárom. (3) Článok 6 (10) nariadenia Rady (EHS) č. 3508/92 z 27. novembra 1992, ktorým sa vytvára integrovaný administratívny a kontrolný systém pre určité schémy pomoci spoločenstva [6], stanovuje jednotnú žiadosť o poskytnutie podpory na plochu. (4) Článok 7 nariadenia (EHS) č. 3508/92 stanovuje, že integrovaný systém kontrol sa vzťahuje na všetky predložené žiadosti o poskytnutie podpory. S cieľom zjednodušiť administráciu platieb zo strany členských štátov, doby platieb na poskytovanie podpory na plochu by sa mali zosúladiť, PRIJALA TOTO NARIADENIE: Článok 1 V poslednom pododseku článku 6 (3) nariadenia (ES) č. 3072/95 sa dátumy "16. október" a "31. december" nahrádzajú dátumami "16. november" a "31. január". Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Bude sa uplatňovať od 1. januára 2001. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Luxemburgu 8. októbra 2001 Za Radu predseda L. Onkelinx [1] Ú. v. ES C 213 E, 31.7.2001, s. 248. [2] Stanovisko dodané 2. októbra 2001 (zatiaľ neuverejnené v úradnom vestníku). [3] Stanovisko dodané 12. septembra 2001 (zatiaľ neuverejnené v úradnom vestníku). [4] Ú. v. ES L 329, 30.12.1995, s. 18. Nariadenie naposledy zmenené a doplnené nariadením (ES) č. 1667/2000 (Ú. v. ES L 193, 29.7.2000, s. 3). [5] Ú. v. ES L 160, 26.6.1999, s. 1. Nariadenie naposledy zmenené a doplnené nariadením (ES) č. 1672/2000 (Ú. v. ES L 193, 29.7.2000, s. 13). [6] Ú. v. ES L 355, 5.12.1992, s. 1. Nariadenie naposledy zmenené a doplnené nariadením (ES) č. 1593/2000 (Ú. v. ES L 182, 21.7.2000, s. 11). --------------------------------------------------
Úradný vestník L 303 , 20/11/2001 S. 0016 - 0016



Nariadenie Komisie (ES) č. 2244/2001 z 19. novembra 2001, ktorým sa mení a dopĺňa nariadenie (ES) č. 1780/97 stanovujúce podrobné pravidlá uplatňovania nariadenia Rady (ES) č. 723/97 o vykonávaní akčných programov členských štátov na kontrolu výdavkov Záručnej sekcie EPUZF KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 723/97 z 22. apríla 1997 o vykonávaní akčných programov členských štátov na kontrolu výdavkov Záručnej sekcie EPUZF [1], naposledy zmenené a doplnené nariadením (ES) č. 2136/2001 [2], najmä na jeho článok 6, keďže: (1) Nariadením (ES) č. 2136/2001 sa o dva roky predlžuje päťročné obdobie stanovené v nariadení (ES) č. 723/97 pre finančnú účasť spoločenstva v akčných programoch členských štátov. (2) V dôsledku nadobudnutia účinnosti nariadenia (ES) č. 2136/2001 Komisia nemohla stanoviť maximálnu výšku finančnej účasti spoločenstva na rok 2002 v súlade s nariadením Komisie (ES) č. 1780/97 z 15. septembra 1997, ktorým sa stanovujú podrobné pravidlá uplatňovania nariadenia Rady (ES) č. 723/97 o vykonávaní akčných programov členských štátov na kontrolu výdavkov Záručnej sekcie EPUZF [3], naposledy zmeneným a doplneným nariadením (ES) č. 1890/98 [4]. Preto sa na tento rok musí stanoviť nová lehota pre rozhodnutie Komisie a mala by sa určiť prijateľná výška výdavkov na finančnú účasť spoločenstva na týchto programoch. (3) Opatrenia stanovené v tomto nariadení sú v súlade so stanoviskom Výboru pre EPUZF, PRIJALA TOTO NARIADENIE: Článok 1 Do článku 2 nariadenia (ES) č. 1780/97 sa dopĺňa tento odsek 2a: "2a. Odlišne od prvého pododseku odseku 2 Komisia stanovuje na základe informácií poskytnutých členskými štátmi maximálnu výšku finančnej účasti spoločenstva na rok 2002 vyjadrenú v eurách do troch mesiacov od lehoty stanovenej na predloženie programov členskými štátmi. Finančnú účasť spoločenstva je možné poskytnúť iba na výdavky zaplatené po 1. januári 2002." Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 19. novembra 2001 Za Komisiu Franz Fischler člen Komisie [1] Ú. v. ES L 108, 25.4.1997, s. 6. [2] Ú. v. ES L 288, 1.11.2001, s. 1. [3] Ú. v. ES L 252, 16.9.1997, s. 20. [4] Ú. v. ES L 245, 4.9.1998, s. 28. --------------------------------------------------
Úradný vestník L 081 , 21/03/2001 S. 0021 - 0021



Nariadenie Komisie (ES) č. 545/2001 z 20. marca 2001, ktorým sa mení a dopĺňa nariadenie (ES) 1623/2000, stanovujúce podrobné pravidlá pre vykonávanie nariadenia Rady (ES) č. 1493/1999 o spoločnom organizovaní trhu s vínom, týkajúce sa trhových mechanizmov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) 1493/1999 zo 17. mája 1999 o spoločnom organizovaní trhu s vínom [1], naposledy zmenené a doplnené nariadením Rady (ES) 2826/2000 [2], najmä na jeho článok 33, keďže: (1) Článok 46 (4) nariadenia Komisie (ES) 1623/2000 [3], naposledy zmeneného a doplneného nariadením (ES) 2786/2000 [4], ktorý stanovuje niektoré podrobné implementačné pravidlá pre dodávku vedľajších produktov z výroby vína na pokusné účely. Tieto pravidlá nie sú dostatočne jasné a ich text musí byť príslušne zmenený a doplnený. (2) Článok 64 (3) nariadenia (ES) 1623/2000 stanovuje niektoré podrobné implementačné pravidlá týkajúce sa dotácií na skladovanie alkoholu, získavaného z destilácie uvedenej v článku 29 nariadenia (ES) 1493/1999. Tieto pravidlá nie sú dostatočne jasné a ich text musí byť príslušne zmenený a doplnený. (3) Opatrenia stanovené v tomto nariadení sú v súlade so stanoviskom Riadiaceho výboru pre víno, PRIJALA TOTO NARIADENIE: Článok 1 1. Druhý pododsek článku 46 (4) nariadenia (ES) 1623/2000 sa nahrádza nasledovným: "V prípade výrobcov, ktorí dodávajú víno a vedľajšie produkty svojej vlastnej výroby pre kontrolované pokusy vykonávané členskými štátmi, ustanovenia uvedené v článkoch 45, 46 a 47 sa vzťahujú na osoby a podpora sa vypláca osobám oprávneným vykonávať pokus pri sadzbe 0,277 EUR/obj. %/hl." 2. Druhá a tretia zarážka prvého pododseku článku 64 (3) nariadenia (ES) 1623/2000 sa nahrádzajú nasledovným: "— najmenej na šesť mesiacov a najviac na 12 mesiacov v období plynúcom od 1. decembra daného vinárskeho roku do 30. novembra nasledujúceho roku. Pre vinársky rok 2000/01 však môže byť vyplatená druhotná podpora na žiadosť o podporu predloženú v období od 1. decembra 2000 do 30. mája 2001, a to najmenej na šesť mesiacov a najviac na 12 mesiacov." Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 20. marca 2001 Za Komisiu Franz Fischler člen Komisie [1] Ú. v. ES L 179, 14.7.1999, s. 1. [2] Ú. v. ES L 328, 23.12.2000, s. 2. [3] Ú. v. ES L 194, 31.7.2000, s. 45. [4] Ú. v. ES L 323, 20.12.2000, s. 4. --------------------------------------------------
Úradný vestník L 100 , 11/04/2001 S. 0013 - 0013



Nariadenie Komisie (ES) č. 719/2001 z 10. apríla 2001, ktoré mení a dopĺňa nariadenie (ES) č. 590/2001, ktoré deroguje, mení a dopĺňa nariadenie (ES) č. 562/2000 stanovujúce podrobné pravidlá uplatňovania nariadenia Rady (ES) č. 1254/1999 v súvislosti s verejným intervenčným nákupom hovädzieho mäsa KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) 1254/1999 zo 17. mája 1999 o spoločnej organizácii trhu s hovädzím a teľacím mäsom [1] a najmä jeho článok 47 (8), keďže: (1) Nariadenie Komisie (ES) č. 590/2001 [2] zavádza početné zmeny, doplnky a derogácie z nariadenia Komisie (ES) č. 562/2000 [3], aby tak riešilo výnimočnú situáciu, ktorá nastala na trhu v dôsledku nedávnych udalostí spojených s výskytom spongiformnej encefalopatie dobytka (BSE). (2) Vzhľadom na túto situáciu a s cieľom zlepšiť účinnosť opatrení ustanovených v nariadení (ES) č. 590/2001 by sa mala vykonať derogácia z článku 4 (2) g) nariadenia (ES) č. 562/2000 v súvislosti s dvomi aprílovými ponukovými konaniami tak, že sa umožní nákup ťažších zvierat pri obmedzení ich nákupnej ceny na cenu za maximálnu dovolenú hmotnosť. (3) Nariadenie (ES) č. 590/2001 by preto malo byť zmenené a doplnené. (4) Vzhľadom na vývoj udalostí musí toto nariadenie ihneď nadobudnúť účinnosť. (5) Opatrenia ustanovené v tomto nariadení sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 Článok 1 (3) nariadenia (ES) č. 590/2001 sa nahrádza nasledujúcim textom: "3. Napriek ustanoveniam v článku 4 (2) g) nariadenia (ES) č. 562/2000 pre druhý štvrťrok 2001 bude maximálna hmotnosť jatočne opracovaných tiel, ktorých sa týka toto nariadenie: - 430 kg pre prvé dve ponukové konania, avšak jatočne opracované telá, ktoré vážia viac ako 430 kg sa môžu nakúpiť prostredníctvom intervenčného nákupu, ale v tom prípade nákupná cena nepresiahne cenu za maximálnu hmotnosť, - 410 kg pre tretie a štvrté ponukové konanie, - 390 kg pre posledné dve ponukové konania." Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 10. apríla 2001 Za Komisiu Franz Fischler člen Komisie [1] Ú. v. ES L 160, 26.6.1999, s. 21. [2] Ú. v. ES L 86, 27.3.2001, s. 30. [3] Ú. v. ES L 68, 16.3.2000, s. 22. --------------------------------------------------
Úradný vestník L 328 , 13/12/2001 S. 0028 - 0028



Nariadenie Komisie (ES) č. 2429/2001 z 12. decembra 2001, ktorým sa mení a dopĺňa nariadenie (ES) č. 1623/2000 stanovujúce podrobné pravidlá implementácie nariadenia Rady (ES) č. 1493/1999 o spoločnom organizovaní trhu s vínom, týkajúce sa trhových mechanizmov, a ktorým sa mení a dopĺňa nariadenie (ES) č. 442/2001 otvárajúce krízovú destiláciu, ako stanovuje článok 30 nariadenia Rady (ES) č. 1493/1999 pre stolové vína v Portugalsku KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1493/1999 zo 17. mája 1999 o spoločnom organizovaní trhu s vínom [1], naposledy zmenené a doplnené nariadením (ES) č. 2826/2000 [2], najmä na jeho článok 33, keďže: (1) V dôsledku otvorenia krízovej destilácie v Portugalsku vo vinárskom roku 2000/01 vzniká potreba dodatočných verejných skladovacích zariadení pre alkohol, ktorý má byť dodaný intervenčnej agentúre. To vyvolalo potrebu veľkých stavebných prác, ktoré nemohli byť dokončené včas. Táto situácia znemožňuje destilatérom dodržať dátum dodania alkoholu, t. j. 30. november 2001. Preto je potrebné posunúť tento dátum o jeden mesiac a dosiahnuť, aby sa táto zmena uplatňovala od 1. decembra 2001. (2) Podľa článku 62 (1) nariadenia Komisie (ES) č. 1623/2000 [3], naposledy zmeneného a doplneného nariadením (ES) č. 2047/2001 [4], sa príslušný dátum vzťahuje na vedľajšie produkty. Podľa článku 4 (3) nariadenia (ES) č. 442/2001 [5], naposledy zmeneného a doplneného nariadením (ES) č. 1233/2001 [6], sa príslušný dátum vzťahuje na alkohol vyrobený v rámci tejto destilácie. (3) Opatrenia stanovené v tomto nariadení sú v súlade so stanoviskom Riadiaceho výboru pre víno, PRIJALA TOTO NARIADENIE: Článok 1 1. K článku 62 (1) nariadenia (ES) č. 1623/2000 sa pridáva tento text: "Bez ohľadu na prvý pododsek, pokiaľ ide o Portugalsko a o vinársky rok 2000/01, destilatéri môžu dodávať výrobky s obsahom alkoholu najmenej 92 obj. percent intervenčnej agentúre najneskôr 31. decembra roku nasledujúceho po príslušnom vinárskom roku." 2. Článok 4 (3) nariadenia (ES) č. 442/2001 sa nahrádza nasledujúcim: "3. Víno sa dodá destilatérom najneskôr do 20. júla 2001. Získaný alkohol sa dodá intervenčnej agentúre najneskôr do 31. decembra 2001." Článok 2 Toto nariadenie nadobudne účinnosť nasledujúci deň po jeho uverejnení v Úradnom vestníku Európskych spoločenstiev. Bude sa uplatňovať od 1. decembra 2001. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 12. decembra 2001 Za Komisiu Franz Fischler člen Komisie [1] Ú. v. ES L 179, 14.7.1999, s. 1. [2] Ú. v. ES L 328, 23.12.2000, s. 2. [3] Ú. v. ES L 194, 31.7.2000, s. 45. [4] Ú. v. ES L 276, 19.10.2001, s. 15. [5] Ú. v. ES L 63, 3.3.2001, s. 52. [6] Ú. v. ES L 168, 23.6.2001, s. 11. --------------------------------------------------
Úradný vestník L 171 , 26/06/2001 S. 0001 - 0002



Nariadenie Rady (ES) č. 1239/2001 z 19. júna 2001, ktorým sa opravuje nariadenie (ES) č. 2201/96 o spoločnej organizácií trhu s výrobkami zo spracovaného ovocia a zeleniny RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej články 36 a 37, so zreteľom na návrh Komisie, so zreteľom na stanovisko Európskeho parlamentu [1], Keďže: (1) Nariadenie (ES) č. 2699/2000 [2], ktoré okrem iného mení a dopĺňa časť I nariadenia (ES) č. 2201/96 [3] a nádväzne, bez zmeny ich obsahu, pozmeňuje ustanovenia, ktorými sa riadi schéma pomoci pre spracovanie sušených fíg a sušených sliviek z odrody sliviek d’Ente. Schému predtým obsiahnutú v článku 2 až 6 nariadenia (ES) č. 2201/96 v súčasnosti ustanovuje článok 6a nariadenia (ES) č. 2201/96. Na zohľadnenie tohto nového prevedenia úpravy sa zmení a doplní text článku 31 uvedeného nariadenia, ktorým sa definujú náklady financované Záručnou sekciou Európskeho poľnohospodárskeho usmerňovacieho a záručného fondu (EPUZF). (2) V tom istom článku 31 sa odkaz na nariadenie (EHS) č. 729/70 [4], ktoré sa vypustilo, nahradí odkazom na nariadenie Rady (ES) č. 1258/1999 zo 17. mája 1999 o financovaní Spoločnej poľnohospodárskej politiky [5], PRIJALA TOTO NARIADENIE: Článok 1 Článok 31 nariadenia (ES) č. 2201/96 sa nahrádza nasledujúcim článkom: "Článok 31 Náklady vzniknuté podľa článku 2, článku 6a, článku 7, článku 9 odsekov 4 a 5 a článku 10 odseku 3 sa považujú za intervencie na stabilizáciu poľnohospodárskych trhov v zmysle bodu b) článku 1 odseku 2 nariadenia Rady (ES) č. 1258/1999 zo 17. mája 1999 o financovaní Spoločnej poľnohospodárskej politiky [6]." Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 19. júna 2001 Za Radu predseda M. Winberg [1] Stanovisko doručené dňa 16. mája 2001 (zatiaľ neuverejnené v úradnom vestníku). [2] Ú. v. ES L 311, 12.12.2000, s. 9. [3] Nariadenie Rady (ES) č. 2201/96 z 28. októbra 1996 o spoločnej organizácií trhov výrobkov zo spracovaného ovocia a zeleniny (Ú. v. ES L 297, 21.11.1996, s. 29). Nariadenie naposledy zmenené a doplnené nariadením (ES) č. 2699/2000 (Ú. v. ES L 311, 12.12.2000, s. 9). [4] Nariadenie Rady (EHS) č. 729/70 z 21. apríla 1970 o financovaní spoločnej poľnohospodárskej politiky (Ú. v. ES L 94, 28.4.1970, s. 13). Nariadenie naposledy zmenené a doplnené nariadením (ES) č. 1287/95 (Ú. v. ES L 125, 8.6.1995, s. 1). [5] Ú. v. ES L 160, 26.6.1999, s. 103. [6] Ú. v. ES L 160, 26.6.1999, s. 103. --------------------------------------------------
Úradný vestník L 283 , 27/10/2001 S. 0011 - 0011



Nariadenie Komisie (ES) č. 2105/2001 z 26. októbra 2001 o zmene a doplnení nariadenia (ES) č. 1093/2001 o dovoze konopy KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1673/2000 z 27. júla 2000 o spoločnej organizácii obchodovania s ľanom a konope pestovanými na vlákno [1], najmä na jeho články 9 a 14, keďže: (1) Nové pravidlá o dovoze konopy sú stanovené v nariadení Komisie (ES) č. 1093/2001 [2], ktorým sa mení a dopĺňa nariadenie (ES) č. 245/2001 [3] ustanovujúce podrobné pravidlá pre uplatňovanie nariadenia (ES) č. 1673/2000. Článok 2 nariadenia (ES) č. 1093/2001 určuje, že tieto pravidlá sa musia uplatňovať od 1. novembra 2001. (2) Vytvorenie vnútroštátnych opatrení, ktoré zodpovedajú novým pravidlám o dovoze konopy, si vyžaduje dôležité vnútroštátne legislatívne, administratívne a vecné zmeny. Následkom toho niektoré členské štáty nemusia byť schopné zaručiť uplatňovanie nových pravidiel od zamýšľaného dátumu 1. november 2001. Členským štátom je potrebné poskytnúť dostatok času na to, aby sa ubezpečili, že pravidlá nadobudnú účinnosť v tom istom čase a tým istým spôsobom tak, aby sa na uplatňovanie nových pravidiel stanovil nový dátum 1. máj 2002. (3) Opatrenia ustanovené v tomto nariadení sú v súlade so stanoviskami Riadiaceho výboru pre prírodné vlákna, PRIJALA TOTO NARIADENIE: Článok 1 V článku 2 nariadenia (ES) č. 1093/2001 sa dátum "1. november 2001" nahrádza dátumom "1. máj 2002" a dátum "31. október" sa nahrádza dátumom "30. apríl 2002". Článok 2 Toto nariadenie nadobúda účinnosť tretí deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 26. októbra 2001 Za Komisiu Franz Fischler člen Komisie [1] Ú. v. ES L 193, 29.7.2000, s. 16. [2] Ú. v. ES L 150, 6.6.2001, s. 17. [3] Ú. v. ES L 35, 6.2.2001, s. 18. --------------------------------------------------
Úradný vestník L 081 , 21/03/2001 S. 0020 - 0020



Nariadenie Komisie (ES) č. 544/2001 z 20. marca 2001, ktorým sa ustanovujú pravidlá na uplatňovanie nariadenia Rady (ES) č. 2200/96 o dodatkovej finančnej pomoci pre prevádzkové fondy KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou [1], naposledy zmenené a doplnené nariadením (ES) č. 2826/2000 [2], najmä na jeho článok 48, Keďže: (1) V článku 15 (6) nariadenia (ES) č. 2200/96 sa ustanovuje, aby sa členským štátom povolilo vyplácať pestovateľským organizáciám dodatkovú štátnu finančnú pomoc k prevádzkovému fondu. Členské štáty môžu požadovať, aby im spoločenstvo túto dodatkovú pomoc čiastočne preplatilo. (2) Spôsob, akým sa má táto pomoc financovať, ako sa to uvádza v článku 52 nariadenia (ES) č. 2200/96, sa s účinnosťou od 1. januára 2000 zmenil a doplnil nariadením Rady (ES) č. 1257/1999 zo 17. mája 1999, ohľadne podpory rozvoja poľnohospodárstva z Európskeho poľnohospodárskeho usmerňovacieho a záručného fondu (EPUZF), ktorým sa menia, dopĺňajú a rušia určité nariadenia [3]. Táto pomoc sa má v budúcnosti považovať za intervenciu, určenú na stabilizáciu poľnohospodárskeho trhu v zmysle článku 1(2)b) nariadenia Rady (ES) č. 1258/1999 zo 17. mája 1999 o financovaní spoločnej poľnohospodárskej politiky [4]. (3) Za týchto podmienok by sa mali ustanoviť presné pravidlá na zosúladenie spôsobu financovania s touto novou situáciou. Ustanovenia by sa predovšetkým mali týkať určovania výšky finančnej pomoci spoločenstva, ktorá sa poskytuje v určitej pomernej výške k výške pomoci, ktorá sa predtým poskytovala v rámci podpory spoločenstva. (4) Vzhľadom na to, že článok 56 nariadenia Rady (ES) č. 1257/1999 sa uplatňuje od 1. januára 2000, je vhodné, aby sa ustanovenia tohto nariadenia uplatňovali na pomoc, ktorá sa od spomínaného dňa vyplatila za jednoročné obdobia. (5) Opatrenia, ktoré sa ustanovujú v tomto nariadení, sú v súlade so stanoviskom Riadiaceho výboru pre čerstvé ovocie a zeleninu, PRIJALA TOTO NARIADENIE: Článok 1 Výdavky, ktoré sa uvádzajú v druhom pododseku článku 15 (6) nariadenia (ES) č. 2200/96, sa vo výške 50 % z celkovej čiastky finančnej pomoci poskytnutej pestovateľskej organizácii financujú zárukou EPUZF. Článok 2 Toto nariadenie nadobudne účinnosť tretí deň odo dňa jeho uverejnenia v Úradnom vestníku Európskych spoločenstiev. Vzťahuje sa na pomoc, ktorá sa za jednoročné obdobia vyplatila od 1. januára 2000. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 20. marca 2001 Za Komisiu Franz Fischler člen Komisie [1] Ú. v. ES L 297, 21.11.1996, s. 1. [2] Ú. v. ES L 328, 23.12.2000, s. 2. [3] Ú. v. ES L 160, 26.6.1999, s. 80. [4] Ú. v. ES L 160, 26.6.1999, s. 103. --------------------------------------------------